open-index/open-wikipedia-markdown huggingface dataset:
Pablo Milanés

**Pablo Milanés Arias**, nado o 24 de febreiro de 1943 en Bayamo e finado en Madrid o 22 de novembro de 2022, foi un cantautor e guitarrista cubano. Foi un dos fundadores da nova trova cubana, xunto con Silvio Rodríguez e Noel Nicola, e un dos cantantes máis importantes en lingua española do último cuarto do século XX.

## Traxectoria
Pablo Milanés, coñecido como Pablito, trasladouse coa súa familia de Bayamo á Habana en 1950. Estudou no Conservatorio Municipal da Habana, daquela a escola musical máis prestixiosa do país. A súa primeira actuación pública foi en 1956. Aos 15 anos, estaba activo nos círculos musicais "bohemios" da Habana, asociado cos chamados músicos "filin".

Aínda que apoiou a Revolución Cubana, en 1965 foi enviado ao campo de traballos forzados agrícolas da UMAP en Camagüey. En 1967, escapou e fuxiu á Habana para denunciar a inxustiza do campo de traballo. e ao final da súa vida deixou de participar en campañas a prol do goberno.

## Vida persoal 
Pablo Milanés casou cinco veces. A primeira con Olga Ayoub (1961-1969), coa que non tivo fillos. A segunda foi Yolanda Benet (1969-1973), coa que tivo tres fillas (unha delas finada en vida de Milanés). A ela foille dedicada a canción *Yolanda*.

A terceira muller foi Zoe Álvarez (1978), coa que tivo un fillo; e a cuarta, Sandra (1990-2002), coa que tamén tivo un fillo. Finalmente casou coa historiadora de Mazaricos, Nancy Pérez, que foi a muller coa que máis tempo estivo de relación (dezaoito anos, entre 2004 e o seu falecemento) e coa que tivo dous nenos, un rapaz e unha rapaza. En 2014 Pablo Milanés someteuse a un transplante de ril, que lle fora doado por Nancy Pérez.

Finou como consecuencia dun proceso canceríxeno.

## Estilo 
A súa música, orixinaria na Trova, Son e outros estilos tradicionais da música cubana de comezos do século XX, apartouno do estilo de Silvio Rodríguez.

## Notas
## Véxase tamén 
### Ligazóns externas 
*Páxina oficial
*Discografía en CANCIONEROS.COM
*Evento en New York – Evento de Pablo Milanés en Nova York Sep 9
Silvio Fernández

O nome **Silvio Fernández** pode referirse a:
* **Silvio Fernández y Rodríguez-Bastos** (Ribadavia 1859 - Ourense 1937), pintor galego.
* **Silvio Fernández Melgarejo** (La Roda de Andalucía 1945 - Sevilla 2001), cantante andalúz.
Jesús Villaverde Rey

**Jesús Villaverde Rey**, coñecido como **Achiño**, nado en Vilagarcía de Arousa o 30 de outubro de 1897 e finado no mesmo concello o 25 de decembro de 1984, foi un empresario e político galego.

## Traxectoria 
Fillo de Jesús Villaverde Buceta e Rosalía Rey Barreiro (natural da Arxentina), e irmán de Elpidio Villaverde. Foi elixido concelleiro de Vilagarcía de Arousa en 1931 e destituído polo Gobernador civil en agosto de 1934, acusado de falsidade en documento público. Absolto polo xulgado de Cambados, foi reposto no cargo o 19 de xaneiro de 1936 e elixido primeiro tenente alcalde.

Co golpe de Estado do 18 de xullo de 1936 foi detido en agosto e conducido á prisión de Pontevedra o 22 de outubro. Xulgado en Pontevedra en consello de guerra por rebelión militar o 21 de novembro con Luis Pando Rivero, Valentín Briones Rey, Manuel Oubiña López, José Otero Lago, Román Mondragón Cores, Ángel Navia Cores e Román Torrado Torrado, foi condenado a cadea perpetua. Estivo preso no campo de concentración da illa de San Simón e foi trasladado ao Forte de San Cristovo de Pamplona en marzo de 1937. O 1 de febreiro de 1939 foi trasladado novamente ao campo de concentración de Illa de San Simón. Finou en Vilagarcía de Arousa o 25 de decembro de 1984.

## Vida persoal 
Casou con María del Pilar Cameron-Walker Bolado e foi pai de María del Pilar, Jesús María e María del Carmen Villaverde Cameron.

## Notas 
## Véxase tamén 
### Bibliografía 
*
Viva (filme de 2015)

***Viva*** é un filme irlandés de 2015, rodado en lingua castelá e ambientado en Cuba, dirixido por Paddy Breathnach e escrito por Mark O'Halloran. O filme foi escollido como candidato de Irlanda para o Óscar ó mellor filme en lingua non inglesa na 88ª edición dos premios. Clasificouse na lista curta de decembro xunto a outros oito filmes, mais finalmente non foi nomeado.

## Sinopse 
Conta a historia dun artista drag que, despois de reunirse co seu pai, debe aceptar a súa sexualidade.

## Personaxes 
* Jorge Perugorría como Ángel
* Luis Alberto García como Mama
* Héctor Medina como Jesús
* Jorge Martínez como Celeste
* Luis Manuel Álvarez como Cindy
* Maikel “Renata” Machin Blanco como Pamela
* Laura Alemán como Cecilia
* Paula Ali como Nita
* Luis Angel Batista como Don
* Luis Daniel Ventura como Kali
* Maikol Villa Puey como William
* Oscar Ibarra como Javier
* Libia Batista como Lazara
* Tomas Cao como Néstor
* Jorge Acosta como Lydia
* Mark O'Halloran como Ray

## Notas 
## Véxase tamén 
### Outros artigos 
* Filmes de Irlanda propostos ó Óscar ó mellor filme internacional
* Filmes propostos ó mellor filme internacional na 88ª edición dos Óscar

### Ligazóns externas 
* 
* Ficha en RottenTomatoes
Wadjda

***Wadjda*** (en ) é un filme saudita de 2012 escrito e dirixido por Haifa al-Mansur. Foi o primeiro filme rodado completamente en Arabia Saudita e a primeira longametraxe xamais dirixida por unha muller saudita. Gañou numerosos premios en festivais internacionais de cinema. Foi escollido como candidato de Arabia Saudita para o Óscar ó mellor filme en lingua non inglesa na 86ª edición dos premios (sendo a primeira vez que o país se presenta ós Óscars), mais finalmente non foi nomeado. Foi nomeado ó BAFTA ó mellor filme en lingua non inglesa.

## Personaxes 
* Reem Abdullah como a nai
* Waad Mohammed como Wadjda
* Abdullrahman Al Gohani como Abdullah
* Sultan Al Assaf como o pai
* Ahd Kamel como Ms Hussa
* Ibrahim Al Mozael como Toyshop Owner
* Nouf Saad como mestre do Corán
* Rafa Al Sanea como Fatima
* Alanoud Sajini como Fatin
* Rehab Ahmed como Noura
* Dana Abdullilah como Salma 
* Mohammed Zahir como Iqbal, o condutor

## Notas 
## Véxase tamén 
### Outros artigos 
* Filmes de Arabia Saudita propostos ó Óscar ó mellor filme internacional
* Filmes propostos ó mellor filme internacional na 86ª edición dos Óscar

### Ligazóns externas 
* 
* Ficha en BoxOfficeMojo 
* Ficha en RottenTomatoes 
* Ficha en Metacritic
Globe Life Field

O **Globe Life Field** é un parque de béisbol en construción situado en Arlington, Texas, entre Dallas e Fort Worth. A súa inauguración está prevista para o 23 de marzo de 2020. Será o estadio local dos Texas Rangers da Major League Baseball (MLB) tras deixar o Globe Life Park, o cal usaron entre 2001 e 2019. A construción deste recinto comezou o 28 de setembro de 2017 tras aprobar os residentes en Arlington en novembro de 2016 aumentar os impostos e as taxas de hotel. O novo estadio é adxacente ao antigo.

## Notas 
## Véxase tamén 
### Outros artigos 
* Arlington
* Texas Rangers
* Globe Life Park in Arlington

### Ligazóns externas 
* Páxina web oficial
Barakah yoqabil Barakah

***Barakah yoqabil Barakah*** (en ) é un filme saudita de 2016 dirixido e escrito por Mahmoud Sabbagh. É unha comedia romántica que conta a historia dunha parella saudita e as dificultades que atopa na súa relación. Foi escollido como candidato de Arabia Saudita para o para o Óscar ó mellor filme en lingua non inglesa na 89ª edición dos premios, mais finalmente non foi nomeado.

## Produción 
A rodaxe de *Barakah yoqabil Barakah* comezou o 25 de setembro de 2015 e rematou o 22 de outubro, sendo rodado completamente en Jeddah, Arabia Saudita.

## Notas 
## Véxase tamén 
### Outros artigos 
* Filmes de Arabia Saudita propostos ó Óscar ó mellor filme internacional
* Filmes propostos ó mellor filme internacional na 89ª edición dos Óscar

### Ligazóns externas 
*
The Perfect Candidate

***The Perfect Candidate*** é un filme saudita de 2019 dirixido por Haifa al-Mansur. Foi escollido para competir polo León de Ouro na 76ª edición do Festival Internacional de Cinema de Venecia. Tamén foi escollido como candidato de Arabia Saudita para o Óscar ó mellor filme internacional na 92ª edición dos premios, mais finalmente non foi nomeado.

## Sinopse 
Unha médica saudí nova preséntase ás eleccións locais para poder mellorar o acceso ao centro de saúde. Isto forza a súa familia e a comunidade a aceptala como a primeira muller candidata.

## Personaxes 
* Mila Al Zahrani como Maryam Alsafan
* Nora Al Awadh como Sara
* Dae Al Hilali como Selma

## Notas 
## Véxase tamén 
### Outros artigos 
* Filmes de Arabia Saudita propostos ó Óscar ó mellor filme internacional
* Filmes propostos ó mellor filme internacional na 92ª edición dos Óscar
### Ligazóns externas 
*
Gaza (filme)

***Gaza*** é un filme documental irlandés de 2019 dirixido por Garry Keane e Andrew McConnell. Estreouse no Festival de Cinema de Sundance e conta a vida e o día a día dos cidadáns de Gaza. Foi escollido como candidato de Irlanda para o Óscar ó mellor filme internacional na 92ª edición dos premios, mais finalmente non foi nomeado.

## Notas 
## Véxase tamén 
### Outros artigos 
* Filmes de Irlanda propostos ó Óscar ó mellor filme internacional
* Filmes propostos ó mellor filme internacional na 92ª edición dos Óscar
### Ligazóns externas 
*
Erken kisher

***Erken kisher*** (en ) é un filme armenio de 2018 dirixido por Edgar Baghdasaryan. Foi escollido como candidato de Armenia para o Óscar ó mellor filme internacional na 92ª edición dos premios, mais finalmente non foi nomeado.

## Sinopse 
Unha pedra pouco habitual une tres historias ambientadas a comezos da década de 2000, durante o xenocidio armenio de 1915 e no século XI.

## Elenco 
* Shant Hovhannisyan
* Samvel Grigoryan
* Luiza Nersisyan
* Babken Chobanyan

## Notas 
## Véxase tamén 
### Outros artigos 
* Filmes de Armenia propostos ó Óscar ó mellor filme internacional
* Filmes propostos ó mellor filme internacional na 92ª edición dos Óscar
### Ligazóns externas 
*
Yeva

***Yeva*** (en ) é un filme armenio de 2017 dirixido por Anahit Abad. O filme foi producido polo Centro Nacional de Cinema de Armenia e pola Fundación Farabi de Cinema de Irán, sendo a primeira longametraxe de Anahid Abad. Foi escollido como candidato de Armenia para o Óscar ó mellor filme en lingua non inglesa na 90ª edición dos premios, mais finalmente non foi nomeado.

## Sinopse 
Despois da morte do seu esposo, unha nai nova foxe de Iereván á República de Artsakh coa súa filla para escapar dos seus sogros, mais os acontecementos séguena até alí.

## Elenco 
* Narine Grigoryan
* Shant Hovhannisyan
* Marjan Avetisyan
* Rozi Avetisyan
* Mardjan Avetisyan
* Sos Janibekyan
* Vrej Kasuni
* Nanor Petrosyan

## Notas 
## Véxase tamén 
### Outros artigos 
* Filmes de Armenia propostos ó Óscar ó mellor filme internacional
* Filmes propostos ó mellor filme internacional na 90ª edición dos Óscar

### Ligazóns externas 
*
Arcangelo Scacchi

**Arcangelo Scacchi**, nado en Gravina di Puglia o 10 de febreiro de 1810 e finado o 11 de outubro de 1893 en Nápoles, foi un xeólogo, mineraloxista e vulcanólogo italiano.  

## Traxectoria
### Formación e carreira 
Iniciou os seus estudos frecuentando os seminarios de Bari e de Gravina: o 1 de outubro de 1827 iniciou en Nápoles os estudos de medicina, que terminou, obtendo a licenciatura en 1831. Pouco despois da licenciatura dedicouse a outros intereses e aplicouse ás ciencias naturais. Foi alumno de Matteo Tondi e de Teodoro Monticelli, secretario perpetuo da Real Academia das Ciencias de Nápoles, que lle mostrou especial benevolencia, poñendo a súa disposición a súa propia colección de minerais e de fósiles. En setembro de 1841 foi nomeado axudante para a demostración dos obxectos na cátedra de mineraloxía da Universidade Rexia de Nápoles e o 1 de agosto de 1844 foi nomeado profesor de mineraloxía e director do Museo de mineraloxía de Nápoles, cargo que desempeñou ata 1891, cando foi nomeado profesor emérito.

En 1861 foi nomeado senador vitalicio do Reino de Italia. (Catálogo das cunchas do Reino napolitano) de 1836, e de * Notizie geologiche sulle conchiglie che si trovan fossili nell’isola d’Ischia e lungo la spiaggia tra  Pozzuoli e Monte Nuovo* (Noticias sobre as cunchas que se atopan na illa de Ischia e ao longo da praia entre Pozzuoli e Monte Nuovo) de 1841. 

Seguidamente, ocupouse case exclusivamente en investigacións no campo da cristalografía, da mineraloxía e da vulcanoloxía, con particular referencia á descrición da morfoloxía e da xénese dos minerais presentes no Vesuvio.

No campo da cristalografía foi o descubridor da clase pedial e da poliedría das caras. 

Foi o descubridor dalgunhas novas rochas e minerais, como a scacchita ou a nocerita. Durante os seus estudos sobre cunchas describiu algunhas especies de moluscos.

## Obra 
O catálogo completo das obras de Scacchi foi compilado en 1891 polo mesmo autor. Está reproducido na necrolóxica publicada en 1894 en *Giornale di mineralogia, cristallografia e petrografia*.

## Notas 
## Véxase tamén
### Ligazóns externas 
* Arcangelo Scacchi en Treccani.it – Enciclopedie on line, Istituto dell'Enciclopedia Italiana. 
* [Arcangelo Scacchi](http://www.treccani.it/enciclopedia/arcangelo-scacchi_(Enciclopedia-Italiana)/) en Enciclopedia Italiana, Istituto dell'Enciclopedia Italiana. 
* Opere di Arcangelo Scacchi en openMLOL, Horizons Unlimited srl. 
* Obras de Arcangelo Scacchi en Open Library, Internet Archive.
Zemletryasenie

***Zemletryasenie*** (en ) é un filme armenio-ruso de 2016 dirixido por Sarik Andreasyan. O filme conta a catástrofe do terremoto de Armenia de 1988. Foi escollido como candidato de Armenia para o Óscar ó mellor filme en lingua non inglesa na 89ª edición dos premios. Porén, foi descualificado pola Academia por non cumprir os requirimentos dunha candidatura.

## Sinopse 
Tralo terrible terremoto de 1988 en Armenia, un pai ruso e un mozo armenio deciden axudar os superviventes e atopar os seus seres queridos.

## Personaxes 
* Sebastien Sisak como Didier
* Sabina Akhmedova como Gayane
* Konstantin Lavronenko como Konstantin Berezhnoy
* Artyom Bystrov como hoistman
* Arsen Grigoryan como Ryzhiy
* Mariya Mironova como Anna Berezhnaya
* Michael Poghosian como Erem
* Mardjan Avetsiyan

## Notas 
## Véxase tamén 
### Outros artigos 
* Filmes de Armenia propostos ó Óscar ó mellor filme internacional
* Filmes propostos ó mellor filme internacional na 89ª edición dos Óscar

### Ligazóns externas 
*
Vodka Lemon

***Vodka Lemon*** (en kurdo sorani: ڤۆدکا لیمۆ) é un filme de 2003 filme dirixido polo director kurdo iraquí Huner Saleem. Foi escollido como candidato de Armenia para o Óscar ó mellor filme internacional na 76ª edición dos premios, mais finalmente non foi nomeado.

## Elenco 
* Romen Avinian
* Lala Sarkissian
* Gagik Sargsyan
* Ruzan Mesropyan
* Zahal Karielachvili
* Armen Marutyan
* Astrik Avaguian
* Ivan Franěk

## Véxase tamén 
### Outros artigos 
* Filmes de Armenia propostos ó Óscar ó mellor filme internacional
* Filmes propostos ó mellor filme internacional na 76ª edición dos Óscar

### Ligazóns externas 
* 
* Ficha en RottenTomatoes
Ward Cunningham

**Howard G. "Ward" Cunningham**, nado en Michigan City o 26 de maio de 1949, é un programador estadounidense que desenvolveu a primeira wiki e foi coautor do "Manifesto for Agile Software Development" Pioneiro no padrón de deseño e da programación extrema, comezou a codificar a WikiWikiWeb en 1994, e instalouna na páxina web da consultoría de software que creou coa súa esposa, Karen, Cunningham & Cunningham (coñecida habitualmente polo seu nome de dominio, **c2.com**), o 25 de marzo de 1995, como anexo ao Portland Pattern Repository. Escribiu un libro sobre wikis titulado *The Wiki Way* e inventou o Framework for Integrated Tests.

Cunningham foi un voceiro clave nos primeiros tres relatorios da serie de conferencias sobre a investigación e a práctica das wikis e tamén no Wikimedia Developer Summit 2017.

## Traxectoria 
Cunningham naceu en Michigan City, Indiana e criouse en Highland, Indiana, permanecendo alí durante o instituto. Recibiu o seu grao en enxeñaría interdisciplinar (enxeñaría eléctrica e ciencias da computación) e o seu mestrado en ciencias da computación pola Universidade Purdue, en que se graduou en 1978. Foi foundador de Cunningham & Cunningham, Inc. e tamén actuou como director de R&D en Wyatt Software e como enxeñeiro xefe en Tektronix Computer Research Laboratory. É o fundador de The Hillside Group e participou na conferencia Pattern Languages of Programming que patrocina. Cunningham formou parte da comunidade Smalltalk. Entre decembro de 2003 e outubro de 2005, traballou para Microsoft Corporation no grupo "Patterns & Practices". De outubro de 2005 a maio de 2007 tivo o posto de Director of Committer Community Development na Eclipse Foundation.

En maio de 2009, Cunningham uniuse a AboutUs como CTO. O 24 de marzo de 2011, *The Oregonian* informou que Cunningham saíra de AboutUs para unirse a CitizenGlobal, unha *startup* con sede en Venice-Beach que traballa en contidos de vídeo. Continúa como "aseso" de AboutUs. Cunningham abandonou CitizenGlobal para ser programador en New Relic. Ten unha licenza Extra Class de radioafeccionado outorgada pola Federal Communications Commission, e o seu sinal de chamada é Kilo Nine Oscar X-ray, K9OX.

## Publicacións 
*

## Notas 
## Véxase tamén 
### Ligazóns externas 
* WikiWikiWeb, including his WikiHomePage
* 2012 Dr. Dobb's Interview
* EclipseCon 2006 interview with Ward Cunningham (MP3 audio podcast, running time 20:01) 
* The Microsoft patterns & practices group home page
* The Simplest Thing That Could Possibly Work (entrevista de 2004)
* "The Web's wizard of working together " – profile originally in *The Oregonian*, 19 de decembro de 2005
* *You can look it up: The Wikipedia story* – excerpt from the 2014 book *The Innovators*
Ahora

***Ahora*** foi un periódico editado en Cambados en 1930.

## Historia e características 
Apareceu o 19 de xuño de 1930. Tiña por lema "No creáis en las verdades, en política local, de Romanones, Melquiades y el conde de Bugallal". Entre os seus colaboradores figurou Julio Camba. Só se publicou o primeiro número.

## Véxase tamén 
### Bibliografía 
* 
### Outros artigos 
* Lista de publicacións impresas da provincia de Pontevedra
Sporting Clube de Portugal (voleibol)

O **Sporting Clube de Portugal** é unha sección deportiva profesional do Sporting CP, fundada en 1938, que se dedica ó voleibol. O equipo xoga os seus encontros como local no Pavilhão João Rocha.

## Palmarés
* **Campeonato Português** (6)
: 1953–54, 1955–56, 1991–92, 1992–93, 1993–94, 2017–18
* **Copa de Portugal** (3)
: 1990–91, 1992–93, 1994–95
* **Supercopa de Portugal** (3)
: 1990-91, 1991–92, 1992–93

## Véxase tamén 
### Ligazóns externas 
* Sitio web do SCP
La odisea de los giles

***La odisea de los giles*** é un filme arxentino de 2019 co-escrito e dirixido por Sebastián Borensztein. Baséase na novela *La noche de la Usina* escrita por Eduardo Sacheri, quen tamén co-escribiu o guión. Está protagonizado por Ricardo Darín, Luis Brandoni, Chino Darín, Verónica Llinás, Daniel Aráoz, Carlos Belloso, Marco Caponi, Rita Cortese e Andrés Parra.

*La odisea de los giles* estreouse na Arxentina o 15 de agosto de 2019, e tivo a súa estrea internacional na sección de Presentacións Especiais do Festival Internacional de Cinema de Toronto. O filme recibiu a aclamacion da crítica polas súas interpretacións, e foi comparado con *How to Steal a Million* (1966) e ''Ocean's Eleven* (2001). Foi escollido como candidato da Arxentina para o Óscar ó mellor filme internacional na 92ª edición dos premios, mais finalmente non foi nomeado.

## Sinopse 
A historia sitúase durante a crise arxentina de 2001. Un grupo de veciños dunha pequena localidade arxentina (Alsina) intenta superar a crise cun proxecto colectivo. Cando chega o *corralito* vense envoltos nunha estaba que os deixa case na ruína, mais axiña verán a ocasión de vingarse mediante métodos *sui generis''.

## Personaxes 
* Ricardo Darín como Fermín Perlassi
* Luis Brandoni como Antonio Fontana
* Chino Darín como Rodrigo Perlassi, fillo de Fermín
* Verónica Llinás como Lidia Perlassi, muller de Fermín e nai de Rodrigo
* Daniel Aráoz como Belaúnde
* Carlos Belloso como Medina
* Marco Caponi como Hernán
* Rita Cortese como Carmen Largio, como nai de Hernán
* Andrés Parra como Fortunato Manzi

## Notas 
## Véxase tamén 
### Outros artigos 
* Filmes da Arxentina propostos ó Óscar ó mellor filme internacional
* Filmes propostos ó mellor filme internacional na 92ª edición dos Óscar
### Ligazóns externas 
* Tráiler oficial en YouTube
*
Rally Botafumeiro de 2019

O **Rally Botafumeiro de 2019** foi a 27ª edición de dito rally e a sexta proba da tempada 2019 do Campionato de Galicia de Rally. Celebrouse entre o 10 e o 11 de agosto de 2019 e o vencedor foi Víctor Senra.

## Itinerario 
Constou de once treitos, comezando o venres nos arredores do Estadio de San Lázaro con dúas pasadas a un tramo espectáculo, e disputándose o resto de treitos o sábado, por Souto de Vea (A Estrada), Vedra e Aríns, con tres pasadas a cada un deles.

## Inscritos 
Inscribíronse 134 equipos, destacando as presenzas do líder do campionato, Víctor Senra, e dos seus dous máximos rivais polo título, Alberto Meira e Iago Caamaño, así como outros pilotos de renome como Luis Vilariño, Luis Penido ou o campión do mundo de tríatlon Iván Raña.

## Resumo 
Iago Caamaño comezou liderando o venres nas dúas pasadas ao treito espectáculo de San Lázaro, pero xa no primeiro tramo do sábado Víctor Senra subiu ao primeiro posto da clasificación, que xa non abandonaría até o final da proba. Marcou o mellor tempo en seis dos nove treitos do sábado para rematar con máis de 35 segundos de vantaxe sobre Caamaño, segundo, e case dous minutos sobre o terceiro, o portugués Ricardo Costa. Alberto Meira tivo que retirarse por problemas co embrague. Foi a sétima vitoria de Senra neste rally (a sexta consecutiva) e quedou a un paso do seu terceiro título autonómico, ao dobrar en puntos ao segundo.

## Clasificación 
## Notas 
## Véxase tamén 
### Ligazóns externas 
* Clasificación completa do rally 
* Rally Botafumeiro 2019 en ewrc.com .
Juan Vidal Fraga

**Juan Vidal Fraga**, nado en Cambados en 1935 e finado en Pontevedra en 2009, foi un avogado e político galego.

## Traxectoria 
Fillo de Juan Eugenio Vidal Fraga. Estudou o bacharelato no Instituto de Pontevedra. Licenciado en Dereito pola Universidade de Santiago de Compostela. Exerceu como avogado en Pontevedra. Reimpulsou o Ateneo de Pontevedra, do que foi presidente. Foi candidato nas eleccións de 1977 pola Coalición Partido Popular Gallego-Partido Gallego Social Demócrata. Impulsou o partido Os verdes en Pontevedra polo que se presentou encabezando a candidatura pontevedresa ás eleccións municipais de 2003. Colaborou en *Diario de Pontevedra*.

## Notas 
## Véxase tamén 
### Ligazóns externas 
* Juan Vidal Fraga
* Autores: Juan Vidal Fraga.
Boże Ciało

***Boże Ciało*** é un filme polaco-francés de 2019 dirixido por Jan Komasa e escrito por Mateusz Pacewicz. Estreouse na 76ª edición do Festival Internacional de Cinema de Venecia na sección Venice Days. Tamén foi presentado na sección "Contemporary World Cinema" do Festival Internacional de Cinema de Toronto de  2019. En Venice Days, o filme gañou o premio Europa Cinemas Label e o premio Edipo Re Inclusion. Foi escollido como candidato de Polonia para o Óscar ó mellor filme internacional na 92ª edición dos premios, chegando a saír nomeado.

## Sinopse 
Daniel é un devoto católico que está a cumprir unha condena por asasinato en segundo grao ao que os seus antecedentes impedirán que siga o seu soño de converterse en sacerdote trala liberación. Asígnano para traballar no serradoiro dunha pequena poboación e mentres visita a igrexa local finxe ser un cura. O vigairo coñéceo e crendo a súa mentira déixao temporalmente ao cargo da igrexa mentres el está nun tratamento médico. Daniel comeza a realizar todas as tarefas de párroco e a gozalas.

## Personaxes 
* Bartosz Bielenia como Daniel
* Aleksandra Konieczna como Lidia a sancristá
* Eliza Rycembel como Marta Sosińska
* Leszek Lichota como o alcalde
* Łukasz Simlat como padre Tomasz
* Tomasz Ziętek como Pinczer
* Barbara Kurzaj como a viúva

## Notas 
## Véxase tamén 
### Outros artigos 
* Filmes de Polonia propostos ó Óscar ó mellor filme internacional
* Filmes propostos ó mellor filme internacional na 92ª edición dos Óscar
### Ligazóns externas 
*
Rally Ourense-Lugo-Ribeira Sacra de 2019

O **Rally Ourense-Lugo-Ribeira Sacra de 2019** foi a 8ª edición de dito rally e a sexta proba da tempada 2019 do Campionato de Galicia de Rally. Celebrouse entre o 20 e o 21 de setembro de 2019 e o vencedor foi Víctor Senra.

## Itinerario 
Constou de dez treitos, comezando o venres cun tramo curto no Castro de Beiro, e disputándose o resto de treitos o sábado, sendo estes San Miguel-Luíntra, Canaval-Sober e Vilanova-Luíntra, con tres pasadas a cada un deles. Esta foi a primeira vez que na que o rally incluíu tramos na provincia de Lugo.

## Inscritos 
Inscribíronse 143 equipos, dos que finalmente foron autorizados a tomar a saída 136, destacando as presenzas dos favoritos, Víctor Senra, Alberto Meira e Iago Caamaño, así como outros pilotos de renome como Luis Vilariño, Tino Iglesias ou o campión do mundo de tríatlon Iván Raña. Víctor Senra chegou a este rally con grandes opcións de proclamarse por terceira vez campión de Galicia de Rally bastándolle cun cuarto posto para logralo.

## Resumo 
Víctor Senra foi quen marcou o mellor tempo no primeiro treito, mentres que se repartiu con Alberto Meira os seguintes, chegando líder ao último, pero con menos de tres segundos sobre Meira. Deste xeito Víctor Senra gañou por segunda vez o Rally Ribeira Sacra e proclamouse por terceira vez campión de Galicia de rally a falta de dúas probas por disputarse.
## Clasificación 
## Notas 
## Véxase tamén 
### Ligazóns externas 
* Clasificación completa do rally 
* Rally Ourense-Lugo-Ribeira Sacra de 2019 en ewrc.com .
Electron (foguete)

**Electron** é o nome dun foguete lixeiro fabricado e operado pola compañía estadounidense/neozelandesa Rocket Lab.

## Características 
Electron está deseñado para poñer cargas lixeiras, de non máis de 225 kg, en órbita terrestre. O foguete ten un diámetro de 1,2 m e unha altura de 17 m. Usa dúas etapas construídas en composto de carbono alimentadas por osíxeno líquido e queroseno, a primeira con nove motores Rutherford e a segunda con un, especialmente deseñado para funcionar no baleiro. Os motores Rutherford son os primeiros motores foguete construídos coas súas partes principais impresas en 3D. As bombas que moven o propelente son puramente eléctricas para aforrar peso. Opcionalmente pódese usar unha pequena terceira etapa, propulsada por un motor Curie, capaz de múltiples acendidos para modificar a órbita dos satélites lanzados. O foguete lánzase desde a estación Onenui, en Mahia, en Nova Zelandia, e desde as instalacións de lanzamento de Wallops Island, en Estados Unidos, aínda que hai plans para lanzalo tamén desde Escocia.

## Historial de lanzamentos 
## Notas 
## Véxase tamén 
### Ligazóns externas 
*Páxina web de Rocket Lab]
Zama (filme de 2017)

***Zama*** é un filme arxentino de 2017 dirixido por Lucrecia Martel. Baséase na novela homónima de Antonio di Benedetto. Estreouse na 74ª edición do Festival Internacional de Cinema de Venecia. Tamén foi estreado na sección "Masters" do Festival Internacional de Cinema de Toronto de 2017. O 29 de setembro de 2017, a Academia das Artes e Ciencias Cinematográficas da Arxentina escolleu o filme como candidato para o Óscar ó mellor filme en lingua non inglesa na 90ª edición dos premios e para o Goya ó mellor filme de fala hispana na 32ª edición dos Premios Goya.

## Personaxes 
* Daniel Giménez Cacho como Don Diego de Zama
* Lola Dueñas como Luciana Piñares de Luenga
* Matheus Nachtergaele como Vicuña Porto
* Juan Minujín como Ventura Prieto

## Notas 
## Véxase tamén 
### Bibliografía 
* 
### Outros artigos 
* Filmes da Arxentina propostos ó Óscar ó mellor filme internacional
* Filmes propostos ó mellor filme internacional na 90ª edición dos Óscar

### Ligazóns externas 
* 
* Ficha en Metacritic 
* Ficha en RottenTomatoes
José Manuel Roma Hermida

**José Manuel Roma Hermida**, nado en Paradela (Meis) en 1900 e finado en Liñares o 9 de abril de 1974, foi un político galego.

## Traxectoria 
Coa proclamación da II República formou parte da comisión xestora. Na primeira corporación republicana foi concelleiro. Militante do Partido Republicano Radical, en 1934 foi elixido alcalde de Meis. Logo do golpe de Estado do 18 de xullo de 1936 foi desterrado ao Porriño. En 1945 era membro da Hermanda Sindical de Labradores y Ganaderos San José. En 1955 afiliouse a Falange Española Tradicionalista y de las JONS Volveu ser alcalde Meis durante o franquismo en dúas ocasións.

## Vida persoal 
Casou con Encarnación Giráldez e foi pai de Antonio Roma Giráldez.
## Notas 
## Véxase tamén 
### Bibliografía 
*
Fernando Virgós Pintos

**Fernando Esteban Eusebio Virgós Pintos**, nado en Santiago de Compostela o 26 de decembro de 1903 e finado en Meis o 7 de xullo de 1978, foi un médico galego.

## Traxectoria 
Fillo de Leoncio Virgós Guillén, farmacéutico e médico santiagués. Estudou o bacharelato no Instituto de Santiago de Compostela. Fixo Medicina na Universidade de Santiago de Compostela (1921-1926). En 1928 aprobou en Madrid as oposicións a inspector de sanidade municipal. En 1930 exercía como médico en Meis; tamén exerceu en Caldas de Reis e Vilagarcía de Arousa. En 1940 foi nomeado vogal do colexio médico provincial.

## Vida persoal 
Casou con María del Rosario Cea Rey, e foi pai de María del Rosario, Fernando Nicolás Francisco Javier Esteban e María Teresa Virgós Cea.

## Véxase tamén 
### Bibliografía 
*
El ciudadano ilustre

***El ciudadano ilustre*** é un filme arxentino de 2016 dirixido por Gastón Duprat e Mariano Cohn. Foi escollido para competir polo León de Ouro na 73ª edición do Festival Internacional de Cinema de Venecia. En Venecia, Oscar Martínez gañou a Copa Volpi ó mellor actor. Foi escollido como candidato da Arxentina para o Óscar ó mellor filme en lingua non inglesa na 89ª edición dos premios, mais finalmente non foi nomeado. Gañou o premio ó mellor filme iberoamericano nos Premios Platino.

## Sinopse 
Daniel Mantovani, gañador do Premio Nobel de Literatura, que leva décadas vivindo en Europa, acepta a invitación do seu lugar natal na Arxentina para recibir un premio. No seu país, o protagonista atopa tanto semellanzas como diferenzas irreconciliables coa xente da súa aldea.

## Personaxes 
* Oscar Martínez como Daniel Mantovani
* Dady Brieva como Antonio
* Andrea Frigerio como Irene
* Belén Chavanne como Julia

## Notas 
## Véxase tamén 
### Outros artigos 
* Filmes da Arxentina propostos ó Óscar ó mellor filme internacional
* Filmes propostos ó mellor filme internacional na 89ª edición dos Óscar

### Ligazóns externas 
* 
* Ficha en RottenTomatoes
Antonio Jaspe Moscoso

**Antonio María Jaspe y Moscoso**, nado na Coruña en 1856 e finado en Montrove en agosto de 1887, foi un pintor galego que cultivou a pintura de historia, os temas clásicos e o retrato.

## Traxectoria 
Formouse na Real Academia de Belas Artes de San Fernando de Madrid, en Roma e en París. Colaborou como debuxante en varias publicacións.

Foi discípulo da Escola superior de Pintura, Escultura e Gravado e de Ignacio Suárez Llanos. Na Exposición Rexional de Galicia celebrada en Santiago de Compostela en 1875 presentou *Dos retratos*, *Cinco bocetos*, *Una Concepción*, *Paisano gallego*, *Labradora*, *Hilandera*, *Retrato de Alfonso XII*, *Mujer pobre* e *Muchacho jugando*; foi premiado con medalla de prata. Na da Coruña de 1878 expuxo varios lenzos, entre eles *La ramilletera* e *La plaza de toros*. Nas Exposicións Nacionais de Belas Artes de 1876, 1878 e 1881 presentou: *Hilandera gallega*, *Un gaitero gallego*, *D. Juan de Austria*, *Vistas de la laguna*, *Gran canal*, *Astillero y Palacio de Otello en Venecia* e *Una ciociara* (estudo).

Teñen obra súa a Deputación da Coruña e o Museo de Belas Artes da Coruña.
## Galería de imaxes 
## Notas 
## Véxase tamén 
### Bibliografía 
* 
* 
* 
* 
* 

### Ligazóns externas 
* Bibliografía sobre Antonio Jaspe Moscoso en pintoresgallegos.com.
El Clan (filme de 2015)

***El Clan*** é un filme arxentino de 2015 escrito e dirixido por Pablo Trapero e protagonizado por Guillermo Francella e Peter Lanzani. Foi escollido para participar na competición da 72ª edición do Festival Internacional de Cinema de Venecia, onde o director Pablo Trapero gañou o León de Prata. O filme foi escollido como candidato da Arxentina para o Óscar ó mellor filme en lingua non inglesa na 88ª edición dos premios, mais finalmente non foi nomeado.

## Personaxes 
* Guillermo Francella como Arquímedes Puccio
* Peter Lanzani como Alejandro Puccio
* Lili Popovich como Epifanía Puccio
* Gastón Cocchiarale como Maguila Puccio
* Giselle Motta como Silvia Puccio
* Franco Masini como Guillermo Puccio
* Antonia Bengoechea como Adriana Puccio
* Stefanía Koessl como Mónica
* Fernando Miró como Aníbal Gordon

## Notas 
## Véxase tamén 
### Outros artigos 
* Filmes da Arxentina propostos ó Óscar ó mellor filme internacional
* Filmes propostos ó mellor filme internacional na 88ª edición dos Óscar
* Alejandro Puccio

### Ligazóns externas 
*
Robertson

O antropónimo **Robertson** pode referir a varios artigos:

## Persoas 
### Nome 
* **Robertson Davies** (1913-1995), escritor canadense;

### Apelido 
* **Anna Mary Robertson Moses** (1860-1961), coñecida como **Grandma Moses**, artista folclórica estadounidense;
* **Anne Strachan Robertson** (1910-1997), numismática e arqueóloga escocesa;
* **Cliff Robertson** (1923-2011), actor estadounidense;
* **Eleanor Marie Robertson** (nada en 1950), coñecida como **Nora Roberts**, escritora estadounidense;
* **Elizabeth Joanna Robertson** (nada en 1970), coñecida como **Elizabeth Mitchell**, actriz e modelo estadounidense;
* **Kathleen Robertson** (nada en 1973), actriz canadense;
* **Morgan Robertson** (1861-1915), escritor  estadounidense;
* **Oscar Robertson** (nado en 1938), ex-baloncestista estadounidense;

## Véxase tamén 
* **Efecto Hill-Robertson**;
* **Translocación robertsoniana**.
Joaquín Sánchez Peña

**Joaquín Sánchez Peña**, nado en Cambados e finado na mesma vila nos anos corenta, foi un avogado, escritor, xornalista e político galego.

## Traxectoria 
Fillo do avogado Luis Sánchez. Avogado en Cambados, participou no movemento agrarista e foi presidente da sociedade agraria La Escardadora. Foi elixido concelleiro de Cambados en 1917, e en 1922 era tenente alcalde, participando na homenaxe a Francisco Asorey en Santiago de Compostela. Escribiu unha *Historia de Cambados* nos anos vinte. Foi nomeado fiscal de Cambados en 1924, e volveu ser nomeado en 1930. Foi nomeado concelleiro de Cambados polo gobernador civil en 1933. Colaborou en *El Heraldo Gallego*, onde publicou crónicas históricas de Cambados en galego, *Faro de Vigo* e *El Pueblo Gallego*. Foi cronista oficial de Cambados.

## Notas 
## Véxase tamén 
### Bibliografía 
* 

### Ligazóns externas 
* Xaquín Charlín González (18/10/2011). "O mellor libro da historia de Cambados busca editor" atimeucambados.blogspot.com.
LG Twins

Os **LG Twins Baseball Club** (LG 트윈스 프로야구단) son un equipo profesional coreano de béisbol con sede en Seúl, capital do país. O club compite na KBO League. Os Twins son propiedade da LG Corporation.

## Notas 
## Véxase tamén 
### Ligazóns externas 
* Sitio web oficial
Wakolda

***Wakolda*** é un filme de 2013 dirixido, producido e escrito por Lucía Puenzo, que se basea na súa propia novela. É unha coprodución entre a Arxentina, España, Noruega e Francia. Está protagonizado por Àlex Brendemühl como o oficial nazi das SS Josef Mengele, que realizou experimentos en humanos no campo de concentración de Auschwitz. O resto do elenco complétano Florencia Bado, Natalia Oreiro, Diego Peretti, Elena Roger e Guillermo Pfening.

## Personaxes 
* Àlex Brendemühl como Josef Mengele alias Helmut Gregor
* Florencia Bado como Lilith
* Diego Peretti como Enzo
* Natalia Oreiro como Eva
* Elena Roger como Nora Eldoc
* Guillermo Pfening como Klaus
* Alan Daicz como Tomás
* Ana Pauls como enfermeira
* Abril Braunstein como Ailín
* Juani Martínez como Otto

## Notas 
## Véxase tamén 
### Outros artigos 
* Filmes da Arxentina propostos ó Óscar ó mellor filme internacional
* Filmes propostos ó mellor filme internacional na 86ª edición dos Óscar

### Ligazóns externas 
* 
* Ficha en AllMovie 
* Ficha en RottenTomatoes
Manuel Ramón Barros Torres

**Manuel Ramón Barros Torres**, coñecido como **Rancheiro**, nado en Meis o 28 de abril de 1881, foi un agrarista e político galego.

## Traxectoria 
Fillo de Eugenio Barros Abal. Emigrou á Arxentina. Ao seu regreso participou no movemento agrarista polo que sufriu represalias do alcalde Salustiano Vidal. Coa proclamación da República, e logo da repetición das eleccións municipais o 31 de maio, foi elixido concelleiro, e nomeado segundo tenente alcalde na corporación presidida por Ramón Abal Sabarís. Integrouse en La Fraternidad Obrera de Agricultores de Meis.

Co golpe de Estado do 18 de xullo de 1936 foi detido en xullo de 1937 xunto con Amado Romero López, Benito Güimil Prado, José Vidal Fernández, Vicente Rivas, Camilo Abal López, Avelino Maquieira Rodiño e Nemesio Outeda, acusados de requisar armas para opoñerse ao golpe de Estado. Xulgado en Pontevedra en consello de guerra por auxilio á rebelión o 17 de marzo de 1938 con Benito Güimil Prado, José Vidal Fernández, Camilo Abal López e Nemesio Outeda, foi condenado a 12 anos e un día de prisión. Internado no campo de concentración da illa de San Simón. Conmutáronlle a pena a dous anos de prisión menor e pasou a prisión atenuada, extinguindo a pena o 12 de xuño de 1939. Sufriu expediente de responsabilidades políticas en 1939. Nos anos corenta agochou o seu fillo Manuel Barros Chantada para evitar que fose detido.

## Vida persoal 
Casou con Carmen Chantada e foi pai de Manuel Barros Chantada.
## Notas 
## Véxase tamén 
### Bibliografía 
*
Abra tenuis

***Abra tenuis*** é unha especie de bivalvo descrito por Montagu en 1818. *Abra tenuis* forma parte do xénero *Abra* e da familia Semelidae. Non hai ningunha subespecie listada no Catalogue of Life.

## Notas
Rosendo Rodríguez Ares

**Rosendo Rodríguez Ares**, coñecido como **O do Patacón**, nado en Arcos (Meis) o 24 de xaneiro de 1902 e finado no Mosteiro o 1 de febreiro de 1974, foi un comerciante e político galego.

## Traxectoria 
Comerciante e militante de Izquierda Republicana. Foi secretario da sociedade La Fraternidad Obrera de Agricultores de Meis. Foi detido en decembro de 1934 xunto co presidente da sociedade José Manuel Arribas Hermida. Líder do Fronte Popular en Meis, co golpe de Estado do 18 de xullo de 1936 colaborou na resistencia.

Agochouse e fuxiu a América axudado polo crego de Nogueira. Procesado en dous procedementos diferentes (1057/37 e 305/37), foi declarado en rebeldía e xulgado en Pontevedra en consello de guerra por auxilio á rebelión, e condenado a 12 anos e un día de prisión, que lle conmutaron por 6 anos e un día. Abríronlle expediente por responsabilidades políticas, que foi sobresido en 1944. Tras presentar unha instancia foi indultado en 1945.

Estableceuse primeiro en Buenos Aires e despois marchou Cuba. Estivo en Cuba até o triunfo da revolución en 1959. Volveu a Galicia e instalouse no Mosteiro onde se aforcou en 1974.

## Vida persoal 
Casou en Cuba con Celestina Bruzos González.

## Notas 
## Véxase tamén 
### Bibliografía 
*
Arnulfo II de Flandres

**Arnulfo** ou **Arnaldo II de Flandres** , nado sobre 961 e finado en Gante o 30 de marzo de 987, chamado *o Novo,* foi Conde de Flandres desde 965 a 987. Fillo de Balduíno III e Matilde Billung (ca. 942 - Gante, 25 de maio de 1008). Foi o neto e sucesor do conde Arnulfo I de Flandres. 

## Traxectoria 
Aínda non era máis que un neno á morte do seu pai (962). O seu avó Arnulfo I recuperou o posto como conde, ata a súa morte en 965. 

Á súa chegada ao cargo,aproveitando a súa mocidade e prevaléndose da rexencia como señor feudal, o rei Lotario I de Francia invadiu Flandres, apoderouse dos condados de Thérouanne e Saint-Pol-sur-Ternoise, de Douai e Arras (Artois e Ostrevant). Inquieto, o bispo de Cambrai e Arras apelou ao emperador Odón I e Lotario retirouse, pero deixou un país devastado. 

Á morte de Lois V de Francia (21 de maio de 987), debido á solidariedade carolinxia, Arnulfo apoiou a Carlos da Baixa Lotarinxia e ao seu fillo Odón fronte a Hugo Capeto (coroado o 3 de xullo de 987), e non recoñeceu ao rei escollido. Hugo invadiu entón Flandres ata o río Lys e ocupou Arras. Arnulfo refuxiouse xunto ao duque Ricardo I de Normandía: o capeto retirouse, pero o conde de Flandres recoñeceuno como rei. Arnulfo morreu un mes despois, afectado por unhas febres. O seu corpo foi enterrado na abadía de Sant Pedro de Gante. 

A súa viúva, Rozala de Ivrea  filla de Berengario II rei de Italia, volveuse a casar un ano despois (antes do 1 de abril de 988) con Roberto II o Piadoso, fillo do rei Hugo Capeto. 

Deixou dous nenos pequenos: 

* Matilde (m. 995 ou antes). 
*Balduíno IV (c. 980 - 1035) que o sucedeu.

## Devanceiros 

## Notas 
## Véxase tamén
### Bibliografía
* Biografías nacionais de Bélxica 
* Historiador xeral da provincia de Artois, tomo 2 de Jean Baptiste François Hennebert - 1788 (ligazón)
Os miserábeis (filme de 2019)

***Os miserábeis*** (en ) é un filme francés de 2019 dirixido por Ladj Ly e escrito por Ly, Giordano Gederlini e Alexis Manenti. Baséase nunha curtametraxe homónima realizada polo propio Ly. Está protagonizado por Damien Bonnard, Alexis Manenti, Djebril Zonga, Issa Percia, Al-Hassan Ly, Steve Tientcheu, Almany Kanoute e Nizar Ben Fatma. O filme baséase na violencia policial ocorrida o 14 de outubro de 2008 en Montfermeil, observada e filmada por Ladj Ly. Montfermeil é un suburbio a 25 quilómetros ó nordeste de París onde, na novela *Os miserables* de Victor Hugo (1862), o exconvicto Jean Valjean coñece a Cosette, unha nena maltratada polos seus pais adoptivos. O filme describe os abusos contra os cidadáns pobres, especialmente os adolescentes de etnia árabe ou africana.

Estreouse no Festival Internacional de Cinema de Cannes de 2019 o 15 de maio. Estreouse nos cinemas de Francia o 20 de novembro a través da distribuidora Le Pacte. Foi escollido como candidato de Francia para o Óscar ó mellor filme internacional na 92ª edición dos premios, sendo finalmente nomeado.

Estreouse subtitulado en galego o 22 de novembro de 2019 a través de NUMAX (Santiago de Compostela). Os subtítulos foron traducidos ao galego por Samuel Solleiro co apoio da Secretaría Xeral de Política Lingüística.

## Sinopse 
Stéphane únese ás brigadas anticriminais de Montfermei, onde coincide con Chris e Gwada. Ambos amósanlle as enormes tensións que existen entre os distintos grupos organizados que teñen como único obxectivo facerse co control do distrito.

## Personaxes 
* Damien Bonnard como Stéphane / Pento
* Alexis Manenti como Chris 
* Djebril Zonga como Gwada
* Issa Perica como Issa
* Al-Hassan Ly como Buzz
* Steve Tientcheu como The Mayor
* Almamy Kanoute como Salah
* Jeanne Balibar como The Commissioner
* Raymond Lopez como Zorro
* Omar Soumare como Macha
* Sana Joachaim como Bintou
* Lucas Omiri como Slim
* Nazar Ben Fatma como La Pince

## Notas 
## Véxase tamén 
### Outros artigos 
* Filmes de Francia propostos ó Óscar ó mellor filme internacional
* Filmes propostos ó mellor filme internacional na 92ª edición dos Óscar
### Ligazóns externas 
*
Ramón Abal Sabarís

**Ramón Abal Sabarís**, nado en San Martiño de Meis (Meis) o 25 de febreiro de 1864 e finado en Meis o 24 de marzo de 1939, foi un político galego.

## Traxectoria 
Foi concelleiro de Meis nos anos vinte. Logo da caída da ditadura de Primo de Rivera foi nomeado concelleiro e elixido alcalde de Meis en febreiro de 1930. Coa proclamación da II República, logo da repetición das eleccións municipais o 31 de maio, foi elixido concelleiro e alcalde de Meis.

## Vida persoal 
Casou con Peregrina Vázquez e tivo seis fillos.

## Notas 
## Véxase tamén 
### Bibliografía 
*
Meteņi

O **Meteņi** é unha antiga celebración pagá letoa que marca o medio camiño entre o solsticio de inverno e o seguinte equinoccio. Simboliza o comezo do final do inverno e a benvida aos primeiros sinais da primavera. A día de hoxe Meteņi non é multitudinario, coma si foi no pasado do país, pero si é conservado e organízase anualmente no Museo Etnolóxico de Riga cunha asistencia achegada aos 400 espectadores, e celebrado en menor escala nos barrios da capital do país e no rural de Zemgale. 

## Folclore 
Os poemas do folclore letón, as dainas, recollen as celebración máis antigas do pobo letón e lístanas en oito en total, catro delas relacionadas co cambio estacional. As outras catro estaban repartidas deixando un espazo de 45 días entre todas. Estas eran ; Ziemassvetki solsticio de inverno, Lieldienas equinoccio de primavera, Jani San Xoán e Mikeli o equinoccio de outono, unidas con eses intervalos de 45 días aparecían o Meteņi, antes da primavera,  Usini, antes do verán, Maras, antes do outono e Martini, antes do inverno. 

O folclore letón tamén personifica en deidades estas oito celebracións, nas que se di os deuses baixaban a celebralas cos fieis. Metenis, Usins, Janis, Mikeli e Martins chegarían e marcharían desde un cerro en sincronía co movemento do sol o día da celebración e a súa posición no ceo vista desde os pés do cerro. Durante a festividade cantarían e comerían cos fieis os cales preparaban a casas, limpaban a louza e fermentaban cervexa antes da súa chegada.  Na festa actual os pais dos nenos lanzan agasallos ao ceo simulando aos deuses arroxando os agasallos para a terra e algúns veciños enmascáranse dos Budēļi espíritos da fertilidade que espertan no día do Metenis. 

Ficheiro:Metenis 2020 Procesion.jpg|Disfraces
Ficheiro:Metenis 2020 Arbore.jpg|Decoración do Meteņi no museo etnolóxico
Ficheiro:Metenis 2020 mascara.jpg|Máscara de lobo
Ficheiro:Metenis 2020 nenos.jpg|Budēļi

## Notas 
## Véxase tamén 
### Ligazóns externas 
* Vídeo cos enmascarados de Budēļi